**TISZANÁNA TELEPÜLÉS KÉPVISELŐ TESTÜLETÉNEK 12/2018 (IX.28.) ÖNKORMÁNYZATI RENDELETE**

**A szociális gondoskodás helyi szabályairól szóló 4/2015.(III.2.) önkormányzati rendelet módosításáról.**

**Hatályos: 2018-10-01 -tól**

Tiszanána Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 132. § (4) bekezdésének g) pontjában kapott felhatalmazás alapján, Magyarország Helyi önkormányzatairól szóló 2011. évi CLXXXIX törvény 13.§ 8. pontja szerinti feladatkörében eljárva a következőket rendeli el:

**1.§**

A szociális gondoskodás helyi szabályairól szóló 4/2015.(III.2.) önkormányzati rendelet (a továbbiakban: R) 21. § (1) bekezdés a) pontja helyébe a következő rendelkezés lép:

(1) A képviselő-testület a köznevelési intézményekben Tiszanánán állandó bejelentett lakóhellyel rendelkező nappali tagozatos gyermek, tanuló részére, amennyiben a gyermeket gondozó családban a gyermek rendszeres gyermekvédelmi kedvezményre nem jogosult és a családjában az 1 főre jutó havi jövedelem összege nem haladja meg:

1. a mindenkori öregségi nyugdíj legkisebb összegének 200 %-át úgy a fizetendő étkezési személyi térítési díj fizetése alól mentességben részesül.

**2.§**

A rendelet a 2018. október 1. napján lép hatályba. A rendelet módosítással nem érintett rendelkezései változatlan formában hatályban maradnak.